
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2023)0515),
–	wara li kkunsidra l-Artikolu 294(2) u l-Artikoli 21(2) 114 tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0327/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Kumitat Ekonomiku u Soċjali Ewropew tas-17 ta’ Jannar 2024[footnoteRef:1], [1:  	Għadha ma ġietx ippubblikata fil-Ġurnal Uffiċjali.] 

–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Affarijiet Legali,
–	wara li kkunsidra r-rapport tal-Kumitat għas-Suq Intern u l-Ħarsien tal-Konsumatur (A9-0006/2024),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill, lill-Kummissjoni kif ukoll lill-parlamenti nazzjonali.

(Test b’rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 21(2) u l-Artikolu 114 tiegħu,
Wara li kkunsidraw il-proposta tal-Kummissjoni Ewropea,
Wara li l-abbozz tal-att leġiżlattiv intbagħat lill-parlamenti nazzjonali,
Wara li kkunsidraw l-opinjoni tal-Kumitat Ekonomiku u Soċjali Ewropew[footnoteRef:2], [2: 	Ref. għall-opinjoni] 

Filwaqt li jaġixxu f’konformità mal-proċedura leġiżlattiva ordinarja,

Billi:
(1)	Id-Direttiva (UE) tal-Parlament Ewropew u tal-Kunsill dwar l-assoċjazzjonijiet transfruntiera Ewropej (COM(2023)516)[footnoteRef:3] tistabbilixxi l-miżuri li jikkoordinaw il-kundizzjonijiet għall-istabbiliment u l-operat tal-“Assoċjazzjonijiet Transfruntiera Ewropej”, bl-għan li tiffaċilita l-eżerċitar effettiv tal-libertà tal-moviment tal-assoċjazzjonijiet mingħajr skop ta’ qligħ li joperaw fis-suq intern. [3: 	Id-Direttiva tal-Parlament Ewropew u tal-Kunsill ta’ ... dwar l-Assoċjazzjonijiet Transfruntiera Ewropej (ir-referenza tal-ĠU).] 

(2)	Skont l-Artikolu 30(2)28(2) tad-Direttiva COM(2023)516, il-kooperazzjoni amministrattiva u l-iskambju ta’ informazzjoni bejn l-awtoritajiet kompetenti tal-Istati Membri għandhom jiġu implimentati permezz tas-Sistema ta’ Informazzjoni tas-Suq Intern (“is-sistema IMI”) stabbilita bir-Regolament (UE) Nru 1024/2012 tal-Parlament Ewropew u tal-Kunsill[footnoteRef:4]. Għal dik ir-raġuni, jenħtieġ li l-proċeduri ta’ kooperazzjoni amministrattiva meħtieġa u l-proċeduri għall-iskambju ta’ informazzjoni bejn l-awtoritajiet kompetenti jiġu stabbiliti fis-sistema IMI. [Em. 1] [4: 	Ir-Regolament (UE) Nru 1024/2012 tal-Parlament Ewropew u tal-Kunsill tal-25 ta’ Ottubru 2012 dwar il-kooperazzjoni amministrattiva permezz tas-Sistema ta’ Informazzjoni tas-Suq Intern u li jħassar id-Deċiżjoni tal-Kummissjoni 2008/49/KE (“ir-Regolament tal-IMI”) (ĠU L 316, 14.11.2012, p. 1).] 


(3)	F’konformità mal-Artikoli 2 u 3 tar-Regolament (UE) 2018/1724 tal-Parlament Ewropew u tal-Kunsill[footnoteRef:5], il-gateway diġitali unika għandha tagħti tipprovdi aċċess għall-informazzjoni, għall-proċeduri u kif ukoll għas-servizzi ta’ assistenza u ta’ soluzzjoni tal-problemi liċ-ċittadini tal-Unjoni, lill-persuni fiżiċi residenti fi Stat Membru u lill-persuni fiżiċi li għandhom l-uffiċċju rreġistrat tagħhom fi Stat Membru. Jenħtieġ li l-parti operattiva u l-Anness I tar-Regolament (UE) 2018/1724 jiġu emendati minn dan ir-Regolament biex jiżguraw li l-kamp ta’ applikazzjoni ma jinftihemx li hu limitat għaċ-ċittadini u n-negozji u li jikkonċerna lill-persuni ġuridiċi għajr in-negozji, bħall-assoċjazzjonijiet transfruntiera Ewropej. [Em. 2] [5: 	Ir-Regolament (UE) 2018/1724 tal-Parlament Ewropew u tal-Kunsill tat-2 ta’ Ottubru 2018 li jistabbilixxi gateway diġitali unika li tipprovdi aċċess għal informazzjoni, għal proċeduri u għas-servizzi ta’ assistenza u ta’ soluzzjoni tal-problemi u li jemenda r-Regolament (UE) Nru 1024/2012 (ĠU L 295, 21.11.2018, p. 1).] 

(4)	Ir-Regolament (UE) 2018/1724 tal-Parlament Ewropew u tal-Kunsill[footnoteRef:6], li stabbilixxa l-gateway diġitali unika, jipprevedi regoli ġenerali għall-aċċess online għall-informazzjoni, għall-proċeduri u għas-servizzi ta’ assistenza rilevanti għall-funzjonament tas-suq intern. Jenħtieġ li l-proċeduri koperti minn dan ir-Regolament jikkonformaw mar-rekwiżiti tar-Regolament (UE) 2018/1724 sabiex jiżguraw li kwalunkwe assoċjazzjoni transfruntiera Ewropea tkun tista’ tibbenifika minn proċeduri kompletament online u mill-iskambju awtomatizzat transfruntier tal-evidenza, f’konformità mal-prinċipju ta’ darba biss. Dawn il-proċeduri jinkludu l-applikazzjoni għar-reġistrazzjoni ta’ assoċjazzjoni transfruntiera Ewropea u l-proċedura tat-trasferiment tal-uffiċċju rreġistrat tagħha. [6: 	Ir-Regolament (UE) 2018/1724 tal-Parlament Ewropew u tal-Kunsill tat-2 ta’ Ottubru 2018 li jistabbilixxi gateway diġitali unika li tipprovdi aċċess għal informazzjoni, għal proċeduri u għas-servizzi ta’ assistenza u ta’ soluzzjoni tal-problemi u li jemenda r-Regolament (UE) Nru 1024/2012 (ĠU L 295, 21.11.2018, p. 1).] 


(5)	Għalhekk, jenħtieġ li r-Regolamenti (UE) Nru 1024/2012 u (UE) 2018/1724 jiġu emendati skont dan,
(5a)	Il-Kontrollur Ewropew għall-Protezzjoni tad-Data ġie kkonsultat skont l-Artikolu 42(1) tar-Regolament (UE) 2018/1725 u ta l-opinjoni tiegħu fil-31 ta’ Ottubru 2023, [Em. 3]
ADOTTAW DAN IR-REGOLAMENT:

Artikolu 1
Emenda għar-Regolament (UE) Nru 1024/2012
Fl-Anness tar-Regolament (UE) Nru 1024/2012, jiżdied il-punt (16) il-ġdid li ġej:
“16.	Id-Direttiva (UE) tal-Parlament Ewropew u tal-Kunsill dwar l-assoċjazzjonijiet transfruntiera Ewropej (COM(2023)516) *: L-Artikolu 19(2), l-Artikolu 19(4), l-Artikolu 23(5), l-Artikolu 23(6), l-Artikolu 23(7), l-Artikolu 24(3), l-Artikolu 25(6), u l-Artikolu 27.”
____________________
*(Ir-referenza tal-ĠU).”

Artikolu 2
Emendi għar-Regolament (UE) 2018/1724
Ir-Regolament (UE) 2018/1724 huwa emendat kif ġej:
(1)	fl-Artikolu 1(1), il-punt (a) huwa sostitwit b’dan li ġej:
“(a)	l-istabbiliment u l-operat ta’ gateway diġitali unika li tipprovdi aċċess faċli liċ-ċittadini, lin-negozji u lill-persuni ġuridiċi għajr lin-negozji għal informazzjoni ta’ kwalità għolja, għal proċeduri effiċjenti u għal servizzi effettivi ta’ assistenza u ta’ soluzzjoni tal-problemi fir-rigward tar-regoli tal-Unjoni u dawk nazzjonali applikabbli għaċ-ċittadini, għan-negozji u għall-persuni ġuridiċi għajr in-negozji li jeżerċitaw jew li għandhom il-ħsieb li jeżerċitaw id-drittijiet tagħhom li ġejjin mid-dritt tal-Unjoni fil-qasam tas-suq intern, skont it-tifsira tal-Artikolu 26(2) tat-TFUE;”

(2)	fl-Artikolu 1(1), il-punt (b) huwa sostitwit b’dan li ġej:
“(b)	l-użu tal-proċeduri mill-utenti transfruntiera u l-implimentazzjoni tal-prinċipju ta’ “darba biss” b’rabta mal-proċeduri elenkati fl-Anness II ta’ dan ir-Regolament u l-proċeduri previsti fid-Direttivi 2005/36/KE, 2006/123/KE, 2014/24/UE, 2014/25/UE u …/…*;”
____________________
“*Id-Direttiva tal-Parlament Ewropew u tal-Kunsill ta’ …. dwar l-assoċjazzjonijiet transfruntiera Ewropej (ir-referenza tal-ĠU).”
(3)	fl-Artikolu 2(2), il-punt (c) huwa sostitwit b’dan li ġej:
“(c)	informazzjoni dwar is-servizzi ta’ assistenza u ta’ soluzzjoni tal-problemi, u l-links għalihom, elenkati fl-Anness III jew imsemmija fl-Artikolu 7 li ċ-ċittadini, in-negozji u l-persuni ġuridiċi għajr in-negozji jkunu jistgħu jirreferu għalihom f’każ li jkollhom mistoqsijiet jew problemi relatati mad-drittijiet, l-obbligi, ir-regoli jew il-proċeduri msemmija fil-punti (a) u (b) ta’ dan il-paragrafu.”

(4)	fl-Artikolu 14, il-paragrafu 1 huwa sostitwit b’dan li ġej:
“1.	Għall-finijiet tal-iskambju tal-evidenza għall-proċeduri online elenkati fl-Anness II ta’ dan ir-Regolament u l-proċeduri previsti fid-Direttivi 2005/36/KE, 2006/123/KE, 2014/24/UE, 2014/25/UE u …/…/…, b’kooperazzjoni mal-Istati Membri, il-Kummissjoni għandha tistabbilixxi sistema teknika għall-iskambju awtomatizzat tal-evidenza bejn l-awtoritajiet kompetenti fi Stati Membri differenti (“is-sistema teknika”).”
(5)	L-Anness I tar-Regolament (UE) 2018/1724 huwa emendat kif ġej:
(a)	it-titolu huwa sostitwit b’dan li ġej:
“Lista ta’ oqsma ta’ informazzjoni rilevanti għaċ-ċittadini, in-negozji u l-persuni ġuridiċi għajr in-negozji li għandhom l-uffiċċju rreġistrat tagħhom fi Stat Membru li jeżerċitaw id-drittijiet tagħhom tas-suq intern imsemmija fil-punt (a) tal-Artikolu 2(2).

(aa)	fl-“Oqsma ta’ informazzjoni marbuta man-negozji”, il-punt J huwa sositwit b’dan li ġej:
“Oqsma ta’ informazzjoni marbuta man-negozji:
	Qasam
	INFORMAZZJONI RIGWARD DRITTIJIET, OBBLIGI U REGOLI

	J. Il-bidu, it-tmexxija u l-għeluq ta’ negozju
	1. ir-reġistrazzjoni, il-bdil tal-forma legali jew l-għeluq ta’ negozju (il-proċeduri ta’ reġistrazzjoni u l-formoli legali għat-twettiq ta’ negozju)
2. it-trasferiment tal-uffiċċju reġistrat ta’ negozju lejn Stat Membru ieħor;
2a. obbligi fil-konfront tad-drittijiet tal-kredituri u l-ħaddiema b’rabta mat-trasferiment tal-uffiċċju reġistrat ta’ negozju lejn Stat Membru ieħor
3. id-drittijiet ta’ proprjetà intellettwali (l-applikazzjoni għal privattiva, ir-reġistrazzjoni ta’ trademark, ta’ tpinġija jew disinn, il-kisba ta’ liċenzja għar-riproduzzjoni)
4. il-korrettezza u t-trasparenza fil-prattiki kummerċjali, inklużi d-drittijiet tal-konsumatur u l-garanziji relatati mal-bejgħ ta’ oġġetti u servizzi
5. l-offerta ta’ faċilitajiet online għall-pagamenti transfruntiera meta wieħed ibigħ oġġetti u servizzi online
6. id-drittijiet u l-obbligi li jirriżultaw mil-liġi dwar il-kuntratti, inklużi l-imgħaxijiet fuq pagamenti tardivi
7. il-proċedimenti ta’ insolvenza u l-likwidazzjoni tal-kumpaniji
8. l-assigurazzjoni tal-krediti
9. l-amalgamazzjoni tal-kumpaniji jew il-bejgħ ta’ negozju
10. ir-responsabbiltà ċivili tal-membri tal-bord jew tad-diretturi ta’ kumpanija
11. ir-regoli u l-obbligi li jirrigwardaw l-ipproċessar ta’ data personali


 [Em. 4]

(b)	jiżdiedu l-oqsma tal-informazzjoni li ġejjin:
“L-oqsma ta’ informazzjoni relatati mal-persuni ġuridiċi għajr in-negozji li għandhom l-uffiċċju rreġistrat tagħhom fi Stat Membru:
	AA. Il-bidu, it-tmexxija u l-għeluq ta’ persuna ġuridika għajr negozju
	1. ir-reġistrazzjoni, il-bdil tal-forma legali jew l-għeluq ta’ persuna ġuridika għajr negozju (il-proċeduri ta’ reġistrazzjoni u l-formoli legali)
2. it-trasferiment tal-uffiċċju reġistrat ta’ persuna ġuridika għajr negozju lejn Stat Membru ieħor
2a. obbligi fil-konfront tad-drittijiet tal-kredituri u l-ħaddiema b’rabta mat-trasferiment tal-uffiċċju reġistrat ta’ persuna ġuridika għajr negozju lejn Stat Membru ieħor
3. id-drittijiet ta’ proprjetà intellettwali (l-applikazzjoni għal privattiva, ir-reġistrazzjoni ta’ trademark, ta’ tpinġija jew disinn, il-kisba ta’ liċenzja għar-riproduzzjoni)
4. il-korrettezza u t-trasparenza fil-prattiki kummerċjali, inklużi d-drittijiet tal-konsumatur u l-garanziji relatati mal-bejgħ ta’ oġġetti u servizzi
5. l-offerta ta’ faċilitajiet online għall-pagamenti transfruntiera meta wieħed ibigħ oġġetti u servizzi online
6. id-drittijiet u l-obbligi li jirriżultaw mil-liġi dwar il-kuntratti, inklużi l-imgħaxijiet fuq pagamenti tardivi
7. il-proċedimenti ta’ insolvenza u likwidazzjoni ta’ persuni ġuridiċi għajr negozji
8. l-assigurazzjoni tal-krediti
9. l-amalgamazzjoni jew il-bejgħ ta’ persuna ġuridika għajr negozju
10. ir-responsabbiltà ċivili ta’ membri tal-bord jew ta’ diretturi ta’ persuna ġuridika għajr negozju
11. ir-regoli u l-obbligi li jirrigwardaw l-ipproċessar ta’ data personali

	AB. Impjegati
	1. it-termini tal-impjieg stipulati bil-liġi jew permezz ta’ strument statutorju (inklużi s-sigħat tax-xogħol, il-liv imħallas, l-intitolamenti għall-btajjel, id-drittijiet u l-obbligi rigward is-sahra, il-kontrolli tas-saħħa, it-terminazzjoni tal-kuntratti, it-tkeċċijiet u s-sensji) 2. id-drittijiet u l-obbligi tas-sigurtà soċjali fl-Unjoni (ir-reġistrazzjoni bħala impjegatur, ir-reġistrazzjoni tal-impjegati, in-notifika ta’ tmiem ta’ kuntratt ta’ impjegat, il-ħlas tal-kontribuzzjonijiet soċjali, id-drittijiet u l-obbligi relatati mal-pensjonijiet) 3. l-impjieg tal-ħaddiema fi Stati Membri oħrajn (il-kollokament tal-ħaddiema, ir-regoli dwar il-libertà tal-forniment ta’ servizzi, ir-rekwiżiti ta’ residenza għall-ħaddiema) 4. it-trattament indaqs (regoli li jipprojbixxu d-diskriminazzjoni fil-post tax-xogħol, regoli dwar paga indaqs għan-nisa u l-irġiel u paga indaqs għall-impjegati b’kuntratti fissi jew b’kuntratti ta’ impjieg permanenti) 5. ir-regoli dwar ir-rappreżentazzjoni tal-persunal

	AC. Taxxi
	1. VAT: informazzjoni dwar ir-regoli ġenerali, ir-rati u l-eżenzjonijiet, ir-reġistrazzjoni għall-VAT u l-ħlas tiegħu, kif tikseb rifużjoni 2. id-dazji tas-sisa: informazzjoni dwar ir-regoli ġenerali, ir-rati u l-eżenzjonijiet, ir-reġistrazzjoni għall-finijiet tat-taxxa tas-sisa u l-ħlas tat-taxxa tas-sisa, u kif tikseb rifużjoni 3. id-dazji doganali u taxxi u dazji oħrajn li jinġabru fuq l-importazzjonijiet 4. il-proċeduri doganali għall-importazzjonijiet u l-esportazzjonijiet skont il-Kodiċi Doganali tal-Unjoni 5. taxxi oħrajn: pagamenti, rati, dikjarazzjonijiet tat-taxxa

	AD. Oġġetti 
	1. il-kisba ta’ markar CE 2. ir-regoli u r-rekwiżiti tal-prodott 3. l-identifikazzjoni ta’ standards applikabbli, speċifikazzjonijiet tekniċi u ċ-ċertifikazzjoni tal-prodotti 4. ir-rikonoxximent reċiproku ta’ prodotti li mhumiex soġġetti għall-ispeċifikazzjonijiet tal-Unjoni 5. ir-rekwiżiti rigward il-klassifikazzjoni, it-tikkettar u l-imballaġġ għas-sustanzi kimiċi perikolużi 6. il-bejgħ mill-bogħod/barra mill-post tan-negozju: l-informazzjoni li trid tingħata lill-klijenti minn qabel, il-konferma tal-kuntratt bil-miktub, l-irtirar minn kuntratt, il-konsenja tal-oġġetti, obbligi speċifiċi oħrajn 7. il-prodotti difettużi: id-drittijiet u l-garanziji tal-konsumatur, ir-responsabbiltajiet ta’ wara l-bejgħ, il-mezzi ta’ rimedju għal parti li ssofri dannu 8. iċ-ċertifikazzjoni, it-tikketti (EMAS, it-tikketti tal-enerġija, l-Ekodisinn, l-Ekotikketta tal-UE) 9. ir-riċiklaġġ u l-ġestjoni tal-iskart

	AE. Servizzi 
	1.il-kisba ta’ liċenzji, awtorizzazzjonijiet jew permessi għall-bidu u l-operat ta’ persuna ġuridika għajr negozju 2. in-notifika lill-awtoritajiet dwar attivitajiet transfruntiera 3. ir-rikonoxximent tal-kwalifiki professjonali, inkluż l-edukazzjoni u t-taħriġ vokazzjonali 

	AF. Il-finanzjament ta’ persuna ġuridika għajr negozju
	1. il-kisba ta’ aċċess għal finanzjament fil-livell tal-Unjoni, inklużi l-programmi ta’ finanzjament u l-għotjiet tal-Unjoni 2. il-kisba ta’ aċċess għal finanzjament fil-livell nazzjonali 3. inizjattivi indirizzati lill-persuni ġuridiċi għajr negozju (skambji, programmi ta’ mentoraġġ, eċċ.) 

	AG. Kuntratti pubbliċi
	1. il-parteċipazzjoni f’offerti pubbliċi: regoli u proċeduri 2. il-preżentazzjoni ta’ offerta online bi tweġiba għal sejħa għall-offerti pubblika 3. ir-rapportar ta’ irregolaritajiet fir-rigward tal-proċess ta’ sejħiet għall-offerti 

Artikolu 3
Dħul fis-seħħ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi …,
Għall-Parlament Ewropew	Għall-Kunsill
Il-President	Il-President

